Fudžitas—Pīrsona tornādo skala

Fudžitas—Pīrsona tornādo skala ir tornādo klasifikācija pēc vēja ātruma tajā. Tā kā vēja ātrums tornādo ir milzīgs, to nevar izmērīt ne ar kādiem anemometriem. ASV šādiem mērījumiem izmanto Doplera radaru. Pēc vēja ātruma tornādo klasificē sešās kategorijās. Pats vājākais tornādo ir F0, kas ir 18 līdz 32 m/s ātrs, tas ir vētras spēks. F1 tornādo minimālais vēja ātrums ir 33 m/s, kas jau atbilst stipras vētras spēkam. Pats stiprākais no šiem tornādo ir F5, kura vēja ātrums var sasniegt 142 m/s, jeb 512 km/h, kas ir ārkārtīgi stiprs vējš. Tomēr Teodors Fudžita ieviesa arī kategorijas F6—F12, kur F6 tornādo sākas ar 143 m/s stipru vēju un F12 tornādo pūš vējš, kura ātrums vienāds ar skaņas ātrumu (340 m/s). Tik spēcīgi tornādo gan diezvai ir iespējami, tādas kategorijas, acīmredzot tika ieviestas "katram gadījumam". 

 Skala 
 Skala Vēja ātrums, km/h Biežums, % Diametrs, m Postījumi F0 64—116 (18—32 m/s)  38,9%  10—50  Viegli postījumi. Var bojāt televīzijas torņus, lauzt lielus koku zarus, nogāž vecus kokus, nogāž dažādas izkārtnes, bojā ceļazīmes.  right|150px|F0 damage example F1 117—180 (33—50 m/s)  35,6%  30—150  Vidēji postījumi. Vismazākais vēja ātrums šajā tornādo jau ir vienāds ar orkāna spēku. Var noraut māju jumtus, nogāž vieglas piebūves, gāž daudzus kokus, pārvieto vieglās automašīnas.  right|150px|F1 damage example  F2 181—253 (51—70 m/s)  19,4%  110—250  Nopietni postījumi. Norauj māju jumtus, bojā sienas, nojauc un pārvieto nelielas būves, piemēram, kioskus u.c., izrauj kokus ar visām saknēm, nopūš automobiļus no ceļa.  right|150px|F2 damage example   F3 254—332 (71—92 m/s)  4,9%  200—500  Smagi postījumi. Norauj māju jumtus un sabojā vai arī iznīcina māju sienas, nogāž vilcienus, paceļ un nomet zemē automobiļus, iznīcina ceļu segumu, ar visām saknēm izrauj gandrīz visus kokus.  right|150px|F3 damage example   F4 333—418 (93—116 m/s)  1,1%  400—900  Ļoti smagi postījumi. Iznīcina vai sabojā pat jaunas un izturīgas mājas, izrautos kokus paceļ gaisā un pārvieto diezgan tālu, nelielas mājas paceļ gaisā un pārvieto nelielā attālumā. Izveido un iesūc sevī lielu daudzumu putekļu un dažādu priekšmetu, nopūš augsnes augšējo slāni, paceļ gaisā un lielā attālumā pārvieto automobiļus.  right|150px|F4 damage example  F5 419—512 (117—142 m/s)  Mazāk par 0,1%  1100 ~ Katastrofāli postījumi. Paceļ un aiznes lielā attālumā pat ļoti izturīgas mājas, iznīcina dzelzsbetona konstrukcijas, paceļ gaisā un aiznes smagos automobiļus 100 m un lielākā attālumā, izrauj ar saknēm pilnīgi visus kokus un veic vēl daudzus citus milzīgus postījumus. Iznīcina pilnīgi visu, kas pagadās tam ceļā.  right|150px|F5 damage example 

 Skatīt arī 
 Virpuļviesulis

Kategorija:Vējš